CELEX: 42010X0513(03)
Language: lv
Date: 2010-05-13 00:00:00
Title: Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 39. Vienoti noteikumi par transportlīdzekļu apstiprinājumu attiecībā uz spidometra ierīci un tās uzstādīšanu

13.5.2010   
            
            
               LV
            
            
               Eiropas Savienības Oficiālais Vēstnesis
            
            
               L 120/40
            
         Saskaņā ar starptautisko publisko tiesību normām juridisks spēks ir tikai ANO/EEK dokumentu oriģināliem. Šo noteikumu statuss un spēkā stāšanās datums jāpārbauda ANO/EEK statusa dokumenta TRANS/WP.29/343 jaunākajā redakcijā, kas pieejama šādā tīmekļa vietnē:
   http://www.unece.org/trans/main/wp29/wp29wgs/wp29gen/wp29fdocstts.html
   Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 39. Vienoti noteikumi par transportlīdzekļu apstiprinājumu attiecībā uz spidometra ierīci un tās uzstādīšanu
   
      1. pārstrādātais izdevums
   
   Ar visiem grozījumiem līdz
   noteikumu sākotnējās redakcijas 5. papildinājumam, kas stājies spēkā 2002. gada 7. decembrī.
   SATURS
   NOTEIKUMI
   
               1.
            
            Darbības joma
         
               2.
            
            Definīcijas
         
               3.
            
            Apstiprinājuma pieteikums
         
               4.
            
            Apstiprinājums
         
               5.
            
            Specifikācijas
         
               6.
            
            Transportlīdzekļa tipa modifikācijas
         
               7.
            
            Ražošanas atbilstība
         
               8.
            
            Sankcijas par ražošanas neatbilstību
         
               9.
            
            Par apstiprinājumu testu veikšanu atbildīgo tehnisko dienestu un administratīvo struktūrvienību nosaukumi un adreses
         PIELIKUMI
   
               1. pielikums –
            
            Paziņojums par apstiprinājumu, apstiprinājuma attiecināšanu uz citu tipu, atteikumu vai atsaukumu vai par transportlīdzekļa tipa pilnīgu ražošanas izbeigšanu attiecībā uz spidometra ierīci un tās uzstādīšanu saskaņā ar Noteikumiem Nr. 39
         
               2. pielikums –
            
            Apstiprinājuma marķējumu izkārtojums
         
               3. pielikums –
            
            Spidometra precizitātes tests ražošanas atbilstībai
         1.   DARBĪBAS JOMA
   Šie noteikumi attiecas uz L, M un N kategoriju transportlīdzekļu apstiprinājumu. (1)
   
   2.   DEFINĪCIJAS
   Šajos noteikumos:
   
               2.1.
            
            
               “transportlīdzekļa apstiprinājums” ir transportlīdzekļa tipa apstiprinājums attiecībā uz tā spidometra ierīci un tās uzstādīšanu;
            
         
               2.2.
            
            
               “transportlīdzekļa tips attiecībā uz tā spidometru” ir transportlīdzekļi, kam savstarpēji būtiski neatšķiras šādi aspekti:
               
                           2.2.1.
                        
                        
                           izmēra apzīmējums riepām, ko izvēlas no parasti uzstādāmām riepām;
                        
                     
                           2.2.2.
                        
                        
                           spidometra kopējā pārnesumu attiecība, ieskaitot visus palēninošos pārnesumus;
                        
                     
                           2.2.3.
                        
                        
                           spidometra tips, ko raksturo:
                           
                                       2.2.3.1.
                                    
                                    
                                       spidometra mērierīces pielaides;
                                    
                                 
                                       2.2.3.2.
                                    
                                    
                                       spidometra tehniskā konstante;
                                    
                                 
                                       2.2.3.3.
                                    
                                    
                                       parādīto ātrumu diapazons;
                                    
                                 
                     
         
               2.3.
            
            
               “parasti izmantojamās riepas” ir riepu tips vai tipi, ko ražotājs paredzējis attiecīgajam transportlīdzekļa tipam; ziemas riepas neuzskata par parasti izmantojamām riepām;
            
         
               2.4.
            
            
               “parastais darba spiediens” ir transportlīdzekļa ražotāja norādītais gaisa spiediens aukstās riepās, kam pieskaita 0,2 atmosfēras;
            
         
               2.5.
            
            
               “spidometrs” ir tā spidometra ierīces daļa, kas vadītājam parāda viņa transportlīdzekļa ātrumu konkrētajā brīdī; (2)
               
               
                           2.5.1.
                        
                        
                           “spidometra mērierīces pielaides” ir pašas spidometra ierīces precizitāte, ko izsaka ar augšējo un apakšējo ātruma rādījuma robežu kādā ātruma diapazonā;
                        
                     
                           2.5.2.
                        
                        
                           “spidometra tehniskā konstante” ir attiecība starp apgriezienu lielumu vai impulsiem minūtē un parādīto ātrumu uz spidometra;
                        
                     
         
               2.6.
            
            
               “transportlīdzeklis bez kravas” ir transportlīdzeklis tehniskā kārtībā ar degvielu, dzesēšanas šķidrumu, eļļu, instrumentiem un rezerves riteni (ja transportlīdzekļa ražotājs to paredzējis kā standarta aprīkojumu), ar 75 kg smagu vadītāju, bet bez līdzbraucēja, papildus aprīkojuma vai kravas.
            
         3.   APSTIPRINĀJUMA PIETEIKUMS
   
               3.1.
            
            
               Pieteikumu par transportlīdzekļa tipa apstiprinājumu attiecībā uz spidometra ierīci un tās uzstādīšanu iesniedz transportlīdzekļa ražotājs vai tā noteiktā kārtībā pilnvarots pārstāvis.
            
         
               3.2.
            
            
               Tam pievieno šādus dokumentus trijos eksemplāros un šādu informāciju:
               
                           3.2.1.
                        
                        
                           transportlīdzekļa tipa aprakstu attiecībā uz elementiem, kas minēti šo noteikumu 2.2., 2.3., 2.4. un 2.5. apakšpunktā; jānorāda transportlīdzekļa tips.
                        
                     
         
               3.3.
            
            
               Tehniskajam dienestam, kas veic apstiprinājuma testus, iesniedz apstiprināmā transportlīdzekļa tipa paraugu bez kravas.
            
         
               3.4.
            
            
               Kompetentā iestāde pirms tipa apstiprinājuma piešķiršanas pārbauda, vai tiek veikti pietiekami pasākumi, lai nodrošinātu ražošanas atbilstības efektīvu kontroli.
            
         4.   APSTIPRINĀJUMS
   
               4.1.
            
            
               Ja transportlīdzekļa tips, kas iesniegts apstiprinājumam atbilstoši šiem noteikumiem, atbilst šo noteikumu prasībām attiecībā uz spidometra ierīci un tās uzstādīšanu, šim transportlīdzekļa tipam piešķir apstiprinājumu.
            
         
               4.2.
            
            
               Katram apstiprinātajam tipam piešķir apstiprinājuma numuru. Pirmie divi cipari ir pēdējās grozījumu sērijas numurs, kura šajos noteikumos iekļauta apstiprinājuma piešķiršanas laikā. Viena un tā pati līgumslēdzēja puse nevar piešķirt to pašu numuru citam transportlīdzekļa tipam (sk. šo noteikumu 6. punktu).
            
         
               4.3.
            
            
               Paziņojumu par transportlīdzekļa tipa apstiprinājumu vai apstiprinājuma atteikumu atbilstoši šiem noteikumiem nosūta līgumslēdzējām pusēm, kas piemēro šos noteikumus, izmantojot veidlapu, kas atbilst šo noteikumu 1. pielikumā noteiktajam paraugam, un apstiprinājuma pieteicēja iesniegtās uzstādīšanas shēmas, kuras nepārsniedz A4 formātu (210 × 297 mm) vai ir salocītas šādā formātā un ir atbilstošā mērogā.
            
         
               4.4.
            
            
               Katram transportlīdzeklim, kas atbilst transportlīdzekļa tipam, kurš apstiprināts saskaņā ar šiem noteikumiem, skaidri redzamā un viegli pieejamā vietā, kas norādīta apstiprinājuma veidlapā, piestiprina starptautisku apstiprinājuma marķējumu, kuru veido:
               
                           4.4.1.
                        
                        
                           aplis, kurā ir burts “E”, kam seko tās dalībvalsts pazīšanas numurs, kura piešķīrusi apstiprinājumu; (3)
                           
                        
                     
                           4.4.2.
                        
                        
                           šo noteikumu numurs, aiz kura seko burts “R”, domuzīme un apstiprinājuma numurs, pa labi no apļa, kas aprakstīts 4.4.1. apakšpunktā.
                        
                     
         
               4.5.
            
            
               Ja transportlīdzeklis atbilst transportlīdzekļa tipam, kas valstī, kura piešķīrusi apstiprinājumu saskaņā ar šiem noteikumiem, apstiprināts saskaņā ar vienu vai vairākiem citiem noteikumiem, kas pievienoti nolīgumam, 4.4.1. apakšpunktā aprakstīto simbolu nevajag atkārtot; šādā gadījumā visu to noteikumu papildu numurus un simbolus, saskaņā ar kuriem piešķirts apstiprinājums valstī, kas piešķīrusi apstiprinājumu saskaņā ar šiem noteikumiem, novieto vertikālās rindās pa labi no 4.4.1. apakšpunktā aprakstītā simbola.
            
         
               4.6.
            
            
               Apstiprinājuma marķējumam jābūt skaidri salasāmam un neizdzēšamam.
            
         
               4.7.
            
            
               Apstiprinājuma marķējumu novieto blakus transportlīdzekļa datu plāksnei, kuru piestiprinājis ražotājs, vai uz tās.
            
         
               4.8.
            
            
               Apstiprinājuma marķējumu izkārtojuma paraugi ir norādīti šo noteikumu 2. pielikumā.
            
         5.   SPECIFIKĀCIJAS
   
               5.1.
            
            
               Spidometra displejam jābūt vadītāja tiešajā redzamības laukā un jābūt skaidri salasāmam gan dienā, gan naktī. Parādīto ātrumu diapazonam jābūt pietiekami lielam, lai tas aptvertu attiecīgā tipa transportlīdzekļa maksimālo ātrumu, ko noteicis ražotājs.
            
         
               5.1.1.
            
            
               Tādiem spidometriem, kas paredzēti M, N un L3, L4 un L5 kategorijai, intervāliem starp iedaļām jābūt 1, 2, 5 vai 10 km/h. Ātruma skaitliskās vērtības uz displeja norāda šādi: ja augstākais lielums uz displeja nepārsniedz 200 km/h, ātruma lielumu intervāls nedrīkst pārsniegt 20 km/h. Ja uz displeja parādītais augstākais lielums pārsniedz 200 km/h, tad ātruma lielumu intervāls nedrīkst pārsniegt 30 km/h. Intervāliem starp parādītajiem ātruma skaitliskajiem lielumiem nav jābūt vienādiem.
            
         
               5.1.2.
            
            
               Transportlīdzekļiem, kas paredzēti pārdošanai valstīs, kur izmanto angļu mērvienību sistēmu, spidometrā jābūt parādītām jūdzēm stundā (mph); intervāliem starp iedaļām jābūt 1, 2, 5 vai 10 mph. Intervāli starp ātruma lielumiem uz displeja nedrīkst pārsniegt 20 mph, un pirmajam lielumam jābūt 10 vai 20 mph. Intervāliem starp parādītajiem ātruma lielumiem nav jābūt vienādiem.
            
         
               5.1.3.
            
            
               Tādiem spidometriem, kas paredzēti L1 (mopēdi) un L2 transportlīdzekļu kategorijām, uz displeja norādītie lielumi nedrīkst pārsniegt 80 km/h. Intervāliem starp iedaļām jābūt 1, 2, 5 vai 10 km/h, un intervāli starp parādītajiem skaitliskajiem lielumiem nedrīkst pārsniegt 10 km/h. Intervāliem starp parādītajiem ātruma skaitliskajiem lielumiem nav jābūt vienādiem.
            
         
               5.1.4.
            
            
               Transportlīdzekļiem, kas paredzēti pārdošanai valstīs, kur izmanto angļu mērvienību sistēmu, spidometrā jābūt parādītām jūdzēm stundā (mph); intervāliem starp iedaļām jābūt 1, 2, 5 vai 10 mph. Intervāls starp ātruma skaitliskajiem lielumiem uz displeja nedrīkst pārsniegt 20 mph, un pirmajam lielumam jābūt 10 vai 20 mph. Intervāliem starp parādītajiem ātruma skaitliskajiem lielumiem nav jābūt vienādiem.
            
         
               5.2.
            
            
               Spidometra ierīces precizitāti testē saskaņā ar šādu procedūru.
               
                           5.2.1.
                        
                        
                           Transportlīdzeklim jābūt uzstādītām parasti izmantojamām riepām, kā definēts šo noteikumu 2.3. apakšpunktā. Tests jāveic visu tipu spidometriem, ko ražotājs paredzējis uzstādīt.
                        
                     
                           5.2.2.
                        
                        
                           Testu veic ar transportlīdzekli svarā bez kravas. Mērījumu vajadzībām var izmantot papildu svaru. Transportlīdzekļa svars un tā sadale starp asīm ir jānorāda apstiprinājuma paziņojumā (sk. 1. pielikuma 6. punktu).
                        
                     
                           5.2.3.
                        
                        
                           Atskaites temperatūrai vietā, kur uzstādīts spidometrs, jābūt 23 ± 5 °C.
                        
                     
                           5.2.4.
                        
                        
                           Katra testa laikā riepās jābūt parastajam darba spiedienam, kā definēts 2.4. apakšpunktā.
                        
                     
                           5.2.5.
                        
                        
                           Transportlīdzekli testē pie šādiem ātrumiem:
                           
                                       Transportlīdzekļa maksimālais ātrums (Vmax), ko noteicis transportlīdzekļa ražotājs (km/h)
                                    
                                    
                                       Testa ātrums (V1)
                                       (km/h)
                                    
                                 
                                       Vmax ≤ 45
                                    
                                    
                                       80 % no Vmax
                                       
                                    
                                 
                                       45 < Vmax ≤ 100
                                    
                                    
                                       40 km/h un 80 % Vmax
                                       
                                       (ja iegūtais ātrums ir ≥ 55 km/h)
                                    
                                 
                                       100 < Vmax ≤ 150
                                    
                                    
                                       40 km/h, 80 km/h un 80 % Vmax
                                       
                                       (ja iegūtais ātrums ir ≥ 100 km/h)
                                    
                                 
                                       150 < Vmax
                                       
                                    
                                    
                                       40 km/h, 80 km/h un 120 km/h
                                    
                                 
                     
                           5.2.6.
                        
                        
                           Transportlīdzekļa patiesā ātruma noteikšanai izmantoto testēšanas instrumentu precizitātei jābūt ± 0,5 %.
                           
                                       5.2.6.1.
                                    
                                    
                                       Ja testu veic izmēģinājuma trasē, tai jābūt gludai un sausai un jānodrošina pietiekama saķere.
                                    
                                 
                                       5.2.6.2.
                                    
                                    
                                       Ja testam izmanto veltņu dinamometru, tad veltņa diametram ir jābūt vismaz 0,4 m.
                                    
                                 
                     
         
               5.3.
            
            
               Parādītais ātrums nedrīkst būt mazāks par transportlīdzekļa patieso ātrumu. Pie 5.2.5. apakšpunktā norādītajiem testa ātrumiem jābūt šādai attiecībai starp parādīto ātrumu (V1) un patieso ātrumu (V2):
               0 ≤ (V1 – V2) ≤ 0,1 V2 + 4 km/h.
            
         6.   TRANSPORTLĪDZEKĻA TIPA MODIFIKĀCIJAS
   
               6.1.
            
            
               Par katru transportlīdzekļa tipa modifikāciju jāziņo administratīvajai struktūrvienībai, kas apstiprinājusi attiecīgo transportlīdzekļa tipu. Šajā gadījumā minētais dienests var:
               
                           6.1.1.
                        
                        
                           uzskatīt, ka izdarītajām modifikācijām nevar būt vērā ņemamu negatīvu seku un ka transportlīdzeklis joprojām atbilst prasībām; vai
                        
                     
                           6.1.2.
                        
                        
                           tehniskajam dienestam, kas ir atbildīgs par testu veikšanu, pieprasīt jaunu testa protokolu.
                        
                     
         
               6.2.
            
            
               Paziņojumu par apstiprinājumu vai apstiprinājuma atteikumu, iekļaujot informāciju par attiecīgajām modifikācijām, saskaņā ar 4.3. apakšpunktā noteikto kārtību nosūta līgumslēdzējām pusēm, kas piemēro šos noteikumus.
            
         7.   RAŽOŠANAS ATBILSTĪBA
   
               7.1.
            
            
               Ražošanas atbilstības nodrošināšanas procedūras atbilst nolīguma 2. papildinājumā (E/ECE/324-E/ECE/TRANS/505/Rev.2) izklāstītajām procedūrām, ievērojot šādas prasības:
            
         
               7.2.
            
            
               Katram transportlīdzeklim, kas apstiprināts saskaņā ar šiem noteikumiem, jābūt izgatavotam tā, lai tas, izpildot šo noteikumu attiecīgo daļu prasības, atbilstu apstiprinātajam tipam.
            
         
               7.3.
            
            
               Katram transportlīdzekļa tipam veic pietiekamas pārbaudes attiecībā uz spidometra ierīci un tās uzstādīšanu; tostarp katram transporta līdzekļa tipam veic vismaz to testu, kas noteikts šo noteikumu 3. pielikumā.
            
         
               7.4.
            
            
               Kompetentā iestāde, kas piešķīrusi tipa apstiprinājumu, jebkurā laikā var pārbaudīt katrā ražotnē piemērojamās atbilstības kontroles metodes. Parasti šīs pārbaudes veic reizi divos gados.
            
         
               7.5.
            
            
               Ja pārbaudēs, ko veic saskaņā ar šo noteikumu 7.4. apakšpunktu, tiek konstatēti neapmierinoši rezultāti, kompetentajai iestādei ir jānodrošina, lai pēc iespējas ātrāk tiek veikti visi vajadzīgie pasākumi ražošanas atbilstības atjaunošanai.
            
         8.   SANKCIJAS PAR RAŽOŠANAS NEATBILSTĪBU
   
               8.1.
            
            
               Apstiprinājumu, kas saskaņā ar šiem noteikumiem piešķirts konkrētam transportlīdzekļa tipam, var atsaukt, ja nav izpildītas 7.1. punktā noteiktās prasības vai ja transportlīdzekļi nav izturējuši 7. punktā paredzētos testus.
            
         
               8.2.
            
            
               Ja līgumslēdzēja puse, kas piemēro šos noteikumus, atsauc apstiprinājumu, ko tā iepriekš piešķīrusi, tā par to nekavējoties informē pārējās līgumslēdzējas puses, kas piemēro šos noteikumus, izmantojot paziņojuma veidlapu, kas atbilst šo noteikumu 1. pielikumā iekļautajam paraugam.
            
         9.   TO TEHNISKO DIENESTU NOSAUKUMS UN ADRESE, KAS ATBILDĪGI PAR APSTIPRINĀŠANAS TESTU VEIKŠANU, KĀ ARĪ ADMINISTRATĪVO STRUKTŪRVIENĪBU NOSAUKUMS UN ADRESE
   Līgumslēdzējas puses, kas piemēro šos noteikumus, Apvienoto Nāciju Organizācijas sekretariātam paziņo par apstiprinājumu testu veikšanu atbildīgo tehnisko dienestu nosaukumus un adreses un to administratīvo struktūrvienību nosaukumus un adreses, kuri piešķir apstiprinājumu un kuriem jānosūta citās valstīs izdotās veidlapas, kas apliecina apstiprinājumu vai apstiprinājuma attiecināšanu, noraidījumu vai atsaukšanu.
   
      (1)  Kā definēts 7. pielikumā Konsolidētajai rezolūcijai par transportlīdzekļu uzbūvi (R.E.3) (TRANS/WP.29/78/Rev.1/Amend.2).
   
      (2)  Tas neietver tahogrāfa daļu, kura parāda ātrumu, ja tahogrāfs atbilst tipa apstiprinājuma specifikācijām, kuras nepieļauj tādu absolūto starpību starp patieso un parādīto ātrumu, kas ir augstāka par lielumiem, kurus paredz šo noteikumu 5.3. apakšpunkta prasības.
   
      (3)  1 – Vācijai, 2 – Francijai, 3 – Itālijai, 4 – Nīderlandei, 5 – Zviedrijai, 6 – Beļģijai, 7 – Ungārijai, 8 – Čehijai, 9 – Spānijai, 10 – Dienvidslāvijai, 11 – Apvienotajai Karalistei, 12 – Austrijai, 13 – Luksemburgai, 14 – Šveicei, 15 – (brīvs), 16 – Norvēģijai, 17 – Somijai, 18 – Dānijai, 19 – Rumānijai, 20 – Polijai, 21 – Portugālei, 22 – Krievijas Federācijai, 23 – Grieķijai, 24 – Īrijai, 25 – Horvātijai, 26 – Slovēnijai, 27 – Slovākijai, 28 – Baltkrievijai, 29 – Igaunijai, 30 – (brīvs), 31 – Bosnijai un Hercegovinai, 32 – Latvijai, 33 – (brīvs), 34 – Bulgārijai, 35 – (brīvs), 36 – Lietuvai, 37 – Turcijai, 38 (brīvs), 39 – Azerbaidžānai, 40 – Bijušajai Dienvidslāvijas Maķedonijas Republikai, 41 – (brīvs), 42 – Eiropas Kopienai (apstiprinājumus piešķir tās dalībvalstis, izmantojot savu attiecīgo ANO/EEK simbolu), 43 – Japānai, 44 – (brīvs), 45 – Austrālijai, 46 – Ukrainai, 47 – Dienvidāfrikai, 48 – Jaunzēlandei. Turpmākos numurus piešķir citām valstīm hronoloģiskā secībā, kādā tās ratificē Nolīgumu par vienveida tehnisko priekšrakstu pieņemšanu riteņu transportlīdzekļiem, aprīkojumam un daļām, ko var uzstādīt un/vai izmantot riteņu transportlīdzekļos, un saskaņā ar šiem priekšrakstiem piešķiramo atbilstības novērtēšanas apstiprinājumu savstarpējās atzīšanas nosacījumiem, un par šādi piešķirtiem numuriem Apvienoto Nāciju Organizācijas ģenerālsekretārs paziņo līgumslēdzējām pusēm.
   
      1. PIELIKUMS
      
         PAZIŅOJUMS
      
      (Maksimālais izmērs: A4 (210 × 297 mm))
      
         
      
         
   
   
      2. PIELIKUMS
      
         APSTIPRINĀJUMA MARĶĒJUMU IZKĀRTOJUMS
      
      A   PARAUGS
      (sk. šo noteikumu 4.4. apakšpunktu)
      
         
      B   PARAUGS
      (sk. šo noteikumu 4.5. apakšpunktu)
      
         
      
         (1)  Otrais numurs ir dots tikai kā piemērs.
   
   
      3. PIELIKUMS
      
         SPIDOMETRA PRECIZITĀTES TESTS RAŽOŠANAS ATBILSTĪBAI
      
      1.   TESTĒŠANAS APSTĀKĻI
      Ir jānodrošina testēšanas apstākļi, kas norādīti šo noteikumu 5.2.1. līdz 5.2.6. apakšpunktā.
      2.   PRASĪBAS
      Uzskata, ka ražošana atbilst šiem noteikumiem, ja starp ātrumu, ko parāda uz spidometra displeja (V1), un patieso ātrumu (V2) pastāv šāda attiecība:
      
                   
               
               
                  M un N kategorijas transportlīdzekļu gadījumā:
                  0 ≤ (V1 – V2) ≤ 0,1 V2 + 6 km/h;
               
            
                   
               
               
                  L3, L4 un L5 kategorijas transportlīdzekļu gadījumā:
                  0 ≤ (V1 – V2) ≤ 0,1 V2 + 8 km/h;
               
            
                   
               
               
                  L1 un L2 kategorijas transportlīdzekļu gadījumā:
                  0 ≤ (V1 – V2) ≤ 0,1 V2 + 4 km/h.